Xitoyda COVID-19 bilan og‘rigan bemorlarning 92 foizga yaqini tuzalib ketdi va bu raqam keyingi haftalarda oshib bormoqda. Bu haqda Jahon sog‘liqni saqlash tashkiloti vakili Tarik Yazarevich ma’lum qildi. Foto: REUTERS / Stringer "Xitoyda kasallikka chalingan 81 ming kishining 74 mingdan ziyodi yoki 92 foizi tuzaldi va kasalxonadan chiqarildi. Ularning soni keyingi haftalarda oshib bormoqda", - dedi u. Yazarevich JSST tavsiyasiga ko‘ra, kasalxonadan uyiga javob berilayotgan shaxs kamida 24 soatlik farq bilan virusga ikki marta test topshirishi va testlar salbiy chiqishi kerakligini eslatib o‘tdi.